פרננדו בואסה ארנה

פרננדו בואסה ארנה (בספרדית: Fernando Buesa Arena) הוא מתקן ספורט רב-תכליתי השוכן בעיר ויטוריה שבחבל הבסקים, ספרד.
האולם נושא את שמו של פרננדו בואסה, פוליטיקאי בסקי שפעילי המחתרת הבסקית אט"א התנקשו בחייו ב-22 בפברואר 2000. קודם לכן, נודע האולם בשם Pabellón Araba עד שנת 2000.

המבנה תוכנן תחילה להיות שוק בקר באמצע שנות ה-70, אך צמצום הפעילות החקלאית בעיר ובסביבותיה גרמו לכך שהמבנה הפך במהרה לפיל לבן. בסופו של דבר שונה ייעוד המבנה לאולם ספורט והוא נחנך בשנת 1991.

לרוב משמש כמגרשה של קבוצת העילית של הכדורסל הספרדי, קאחה לבורל ויטוריה, ומכיל כ-15,504 מושבים לאחר עבודות להרחבת האולם שהחלו במרץ 2011 ונמשכו כ-15 חודשים.

ב-1996 אירח האולם את גמר גביע ספורטה בו זכתה קאחה לבורל המקומית. ב-2010 התקיימו באולם משחקי הפיינל פור של היורוקאפ שנערכו בפעם הראשונה בתולדות המפעל.

קישורים חיצוניים

הערות שוליים

קצרמר ספרד
אולמות כדורסל בספרד
חבל הבסקים: מבנים
סאסקי בסקוניה
ויטוריה: ספורט